8 หุ้นเด็ด Top Pick น่าลงทุนประจำเดือน ก.ค.
โบรกฯงัดหุ้นเด่น ก.ค. (Smart Tactics) เน้นหุ้นขนาดใหญ่ที่คาดกำไร Q2 ดี เพราะน่าจะเป็นเป้าหมายการซื้อกลับคืนของต่างชาติ แนะนำ CK, ERW, INTUCH, MTLS, NYT, SPALI, STPI, TRUE
2 ก.ค. 2558

สำนักวิจัย บริษัทหลักทรัพย์ ทิสโก้ จำกัด ระบุในบทวิเคราะห์(2 ก.ค.)ว่า SET ในช่วงต้น ก.ค. อาจยังผันผวนอยู่บ้างจากปัญหาหนี้กรีซ แต่เรามองเป็นจังหวะทยอยสะสมต่อเนื่อง โดยเชื่อว่าเม็ดเงินต่างชาติจะพลิกเป็นบวกในเดือนนี้ จากการปรับพอร์ตการลงทุนเป็นประจำทุกครึ่งปีของต่างชาติที่มักทำให้ต่างชาติซื้อสุทธิหุ้นไทยใน ก.ค. เกือบทุกปีโดยมีระดับความเชื่อมั่น 90% โดยสรุป มองหุ้นไทย ก.ค. จะเริ่มเปลี่ยนแนวโน้มจากขาลงเป็นขาซิกแซกขึ้น เป้าทดสอบแนวต้าน 1550 ขึ้นไป
หุ้นเด่น ก.ค. (Smart Tactics) เน้นหุ้นขนาดใหญ่ที่คาดกำไร Q2 ดี เพราะน่าจะเป็นเป้าหมายการซื้อกลับคืนของต่างชาติ แนะนำ CK, ERW, INTUCH, MTLS, NYT, SPALI, STPI, TRUE
หุ้นทยอยสะสมช่วงอ่อนตัวรอบนี้ หุ้นที่ได้ประโยชน์จากนโยบายปฏิรูปปท.-การลงทุนภาครัฐ CK (มูลค่าเหมาะสม 31.5 บ.), SEAFCO (13.7 บ.), SCC (644 บ.), TPIPL (3.64 บ.), INTUCH (85 บ.), TRUE (16.5 บ.), KBANK (238 บ.), MTLS (25 บ.) / หุ้นงบ 2Q15F จะออกมาดี ราคายังมี upside แนะนำ MC (18 บ.), NYT (19 บ.), STPI (24.5 บ.) / หุ้นปันผลจ่ายระหว่างกาลดี (1H15 จ่าย ส.ค. – ก.ย.) แนะนำ ADVANC (255 บ.), ASP (5.5 บ.), INTUCH (85 บ.), MODERN (12.3 บ.), SPALI (22 บ.)